
R E F E R A T   D E   A P R O B A R E
privind achiziționarea prin negociere directă a unui imobil - teren în suprafață totală de 317 mp., situat în municipiul Brad, strada Vânătorilor, FN, 
județul Hunedoara


	Prin Referatul nr. 32877 din 19.06.2025, Serviciul Administrarea Domeniului Public și Privat aduce la cunoștință necesitatea achiziționării unei suprafețe de teren pentru derularea investiției ”Realizarea transportului public local cu mijloace ecologice în Municipiul Brad și Comuna Crișcior” finanțat prin Planul Național de Redresare și Reziliență – Componenta C10.  Achiziția terenului este absolut necesară pentru realizarea unei stații de călători, în vederea asigurării în condiții corespunzătoare și sigure a transportului de persoane.
Ca urmare a identificării efectuate, s-a stabilit necesitatea achiziționării unei suprafețe de teren de 317 mp., înscris în C.F. nr. 61170 Brad, proprietari tabulari Raț George - Andrei și Raț Anca – Maria.
	Pentru opinarea prețului de achiziționare a terenului identificat în C.F. nr.61170 Brad număr cadastral 61170 cu suprafața tabulară de 317 mp. s-a întocmit un Raport de evaluare de către expert evaluator autorizat.
	Prin Raportul de Evaluare nr. 17 D/10.06.2025, valoarea de piață a parcelei de teren s-a opinat ca fiind de 18,31 euro/mp. (92,22 lei/mp.), respectiv 5.804 euro (29.234 lei la cursul euro din data de 10.06.2025 – 1 euro=5,0366 lei), pentru imobilul cu suprafața de 317 mp.. 	
	Pentru achiziția directă a terenului este necesară numirea unei comisii de negociere a prețului de achiziție cu proprietarul terenului, având la bază prețul pieței rezultat din Raportul de evaluare întocmit de către expert evaluator S.C. DOREVAL S.R.L. Deva.
Precizez că las la latitudinea Consiliului Local al Municipiului Brad desemnarea a doi reprezentanți care vor face parte din comisia de negociere a prețului de achiziție.
	Suprafața de teren achiziționată se va inventaria în domeniul public al municipiului Brad, scopul achiziției terenului fiind de utilitate publică.
În contextul celor de mai sus, am inițiat prezentul proiect de hotărâre prin care am propus achiziționarea prin negociere directă a unui imobil – teren în suprafață totală de 317 m.p., situat în municipiul Brad, strada Vânătorilor, FN, județul Hunedoara și-l supun spre dezbatere și aprobare plenului Consiliului Local al Municipiului Brad în forma prezentată. 
Am propus, de asemenea, împuternicirea Primarul Municipiului Brad să semneze, în numele și pentru Municipiul Brad, contractul de vânzare – cumpărare.

[bookmark: _Hlk201738405]Invoc în susţinerea propunerii mele prevederile art. 553 alin. 1 și alin. 4 și ale art. 557 alin. 1 din Codul civil, cu modificările și completările ulterioare, ale art. 41, art. 44 alin.1, art. 45 şi art. 48 din Legea nr. 273/2006 privind finanţele publice locale, cu modificările şi completările ulterioare, ale art. 129 alin. 1 și alin. 7 lit. s din O.U.G. nr. 57/2019 privind Codul administrativ, cu modificările și completările ulterioare.

